CELEX: 62020TN0069
Language: mt
Date: 2020-02-04 00:00:00
Title: Kawża T-69/20: Rikors ippreżentat fl-4 ta’ Frar 2020 – Tele Columbus vs Il-Kummissjoni

23.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/45
            
         
      Rikors ippreżentat fl-4 ta’ Frar 2020 – Tele Columbus vs Il-Kummissjoni
      (Kawża T-69/20)
      (2020/C 95/55)
      Lingwa tal-kawża: il-Ġermaniż
      
         Partijiet
      
      
         Rikorrenti: Tele Columbus AG (Berlin, il-Ġermanja) (rappreżentanti: C. Wagner u J. Hackl, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni C(2019) 5187 tat-18 ta’ Lulju 2019 (M.8864 – VODAFONE/CERTAIN LIBERTY GLOBAL ASSETS);
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motivi li ġejjin.
      
                  1.
               
               
                  L-ewwel motiv ibbażat fuq żball manifest ta’ evalwazzjoni u fuq irregolarità proċedurali fil-kuntest tal-eżami ta’ ostakolu sinjifikattiv għal kompetizzjoni effettiva dovut għal effetti orizzontali mhux ikkoordinati fis-suq Ġermaniż “għall-provvista ta’ trażmissjoni tas-sinjal tat-televiżjoni bil-kejbil lil unitajiet domestiċi f’unitajiet ta’ abitazzjoni multipli (klijenti tal-MDU)” (iktar ’il quddiem “suq MDU”).
               
            
                  2.
               
               
                  It-tieni motiv ibbażat fuq żball manifest ta’ evalwazzjoni fil-kuntest tal-eżami ta’ ostakolu sinjifikattiv għal kompetizzjoni effettiva dovut għal effetti orizzontali mhux ikkoordinati fis-suq Ġermaniż “għall-provvista ta’ trażmissjoni tas-sinjal tat-televiżjoni bil-kejbil lill-unitajiet domestiċi f’unitajiet ta’ abitazzjoni waħda (klijenti SDU)”.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni u fuq irregolarità proċedurali fil-kuntest tal-eżami ta’ ostakolu sinjifikattiv għal kompetizzjoni effettiva minħabba effetti vertikali mhux ikkoordinati fis-suq ta’ distribuzzjoni tas-sinjali u għalhekk fis-suq MDU Ġermaniż relatat miegħu.
               
            
                  4.
               
               
                  Ir-raba’ motiv ibbażat fuq żball manifest ta’ evalwazzjoni fil-kuntest tal-eżami ta’ ostakolu sinjifikattiv għal kompetizzjoni effettiva minħabba effetti orizzontali mhux ikkoordinati fuq dak li jissejjaħ is-suq ta’ feed-in fil-Ġermanja.
               
            
                  5.
               
               
                  Il-ħames motiv ibbażat fuq żball manifest ta’ evalwazzjoni u fuq irregolarità proċedurali fil-kuntest tal-eżami tal-impenji, sa fejn il-Kummissjoni aċċettat pakkett ta’ impenji li a priori ma kinux – strutturalment – xierqa sabiex jikkumpensaw ir-restrizzjonijiet sinjifikattivi għall-kompetizzjoni li jirriżultaw mill-fużjoni.